title: "Biakin"
text: "Biakin (s\u00f6. Biiki, fe. Biikin, mo. Biikebr\u00e5nen) as en nuurdfresk fest an woort tu Piadersinj (21. Febrewoore) feiert.\n\nSant 2014 as at Biakin gudk\u00e4\u00e4nd \u00fcs UNESCO-weltarewdial.\n\nDet wurd \nDet wurd biak komt faan ingelsk beacon of sjiisk Bake an ment sof\u00f6l \u00fcs tiaken, en grat laacht tiaken. An Piadersinj as di inj f\u00f6\u00f6r Piadersdai, en katuulsken feierdai, n\u00e4\u00e4md efter di Halag Petrus (Petri Stuhlfeier, 22. Febrewoore). Uk \u00fc\u00fcb a d\u00e4\u00e4nsk Nuurdsiaeilunen k\u00e4\u00e4nt am Pers Awten.\n\nDet fest \nArke saarep h\u00e4\u00e4 sin aanj biak, an trinjam det ial jaft at f\u00f6l onerhualang. Uun enkelt saarpen woort teooter spelet, at woort s\u00fcngen an daanset, an \u00fc\u00fcb Sal an \u00fc\u00fcb a Stolberag wurd reedin h\u00e4\u00e4len. An diarefter jaft at en greenkualiidjen.\n\nHistoore \nAl f\u00f6\u00f6r a krastelk tidj haa a minsken biaket, am a wonterspuuk tu ferjaagin. Uun't 17. an 18. juarhunert haa a eilunsfresken h\u00f6r sialidj ajis saad tu h\u00f6r waalfangfaart. Doomools hed am ei f\u00f6l holt, an sodenang wiar't man en letj ial bi strun, daalang san a biakebonker grat. Diar wurd tanebuumer, bosker an uk grater buumer ferbraand.\n\nPiader \nBoowen \u00fc\u00fcb't biak komt \u00fc\u00fcb Sal en tan, an wan't deelf\u00e4\u00e4lt, as a wonter f\u00f6\u00f6rbi. \u00dc\u00fcb Oomram an Fer komt en Piader (sjiisk: Peter) \u00fc\u00fcb't biak, det as en bruket str\u00e4pope. Det wiar iar wel so mend, dat am a poop (Petrus san efterfulger) an a katuulsk h\u00f6\u00f6w ufl\u00f6net. Daalang h\u00e4\u00e4 a Piader nian grater bed\u00fc\u00fcdang muar.\n\nBiiki \nS\u00f6lrang, faan Jens Mungard:\n\nLuke uk diar \n Wikisource: Biak-reedin faan Sal\n Syltlinks.de: Biak-reedin, s\u00f6lring\n\nFriisk br\u00fckdom"